KCE ควงคู่ DELTA พุ่งแรง! รับผลดีเงินบาทอ่อนค่า-มาตรการกระตุ้นซื้อ “EV Car” ในยุโรป
KCE ควงคู่ DELTA พุ่งแรง! รับผลดีเงินบาทอ่อนค่า-มาตรการกระตุ้นซื้อ "EV Car" ในยุโรป
KCE ควงคู่ DELTA พุ่งแรง! รับผลดีเงินบาทอ่อนค่า-มาตรการกระตุ้นซื้อ "EV Car" ในยุโรป
10 ก.ค. 2563

ผู้สื่อข่าวรายงานว่า ล่าสุด ณ เวลา 10.37 น. ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE อยู่ที่ 24.30 บาท บวก 1 บาท หรือ 4.29% สูงสุดที่ 24.40 บาท ต่ำสุดที่ 23.40 บาท ด้วยมูลค่าซื้อขาย 368.79 ล้านบาท
ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA อยู่ที่ 64.25 บาท บวก 3.75 บาท หรือ 6.20% สูงสุดที่ 64.50 บาท ต่ำสุดที่ 61 บาท ด้วยมูลค่าซื้อขาย 101.37 ล้านบาท
ทั้งนี้ บล.โนมูระ พัฒนสิน ระบุในบทวิเคราะห์ว่า ค่าเงินบาทอ่อนค่า 31.27 บาทต่อเหรียญฯ กรณียืนเหนือ 31.55 บาท จะเป็นแนวโน้มอ่อนค่าที่ชัดเจนขึ้น หนุนกลุ่มส่งออกที่ทุกๆ 1 บาทที่อ่อนค่าจะบวกต่อกำไรสุทธิราว 3-6% เน้นกลุ่มชิ้นส่วนฯ ที่ได้ประโยชน์จากยอดขายรถยนต์กลุ่มยุโรป HEV/PHEV เร่งขึ้นสูงสุดของปีในเดือน มิ.ย.2563 ที่ 8.14 แสนคัน และสเปนเป็นชาติล่าสุดที่ประกาศนโยบายกระตุ้นยานยนต์ไฟฟ้า KCE, DELTA
โดย KCE ราคาหุ้นปรับฐานลงมา เป็นจุดเข้าเก็งกำไรรอบใหม่ได้ และซื้อขายอิง PER ปี 2564 ที่ระดับ 16 เท่า ถือว่าเหมาะสม จากประเมินฐานกำไรกลับมาขยายตัว 45% เมื่อเทียบจากปีก่อน คาดได้รับประโยชน์จากมาตรการกระตุ้นอุตสาหกรรมรถยนต์ของรัฐบาลฝรั่งเศสและเยอรมันที่ให้เงินอุดหนุนผู้ซื้อรถใหม่ และการฟื้นตัวของอุตสาหรรมรถยนต์ในยุโรป
ทั้งนี้คาดกำไรสุทธิในปี 2563 ฟื้นตัวสู่ 1,353 ล้านบาท เพิ่มขึ้น 45% เมื่อเทียบจากปีก่อน และยังเพิ่ม 24% ต่อในปี 2564 โดยแนมโน้มราคาทองแดงที่ทรงตัวและค่าเงินบาทส่งผลดีต่อ GPM (คาด GPM เพิ่มขึ้นเป็น 23% จากเดิม 20.3%) จากสัดส่วนรายได้ HDI PCB ที่เพิ่มขึ้นอีกด้วย
ส่วน DELTA ซื้อขายที่ระดับ PER ปี 2563 ที่ 22.1 เท่า  Dividend Yield ที่ระดับ 3% และมีแนวโน้มการเติบโตค่อนข้างดี โดยคาดกำไรไตรมาส 2/63 ฟื้นตัวเร็วกว่ากลุ่ม ที่ 681 ล้านบาท เพิ่มขึ้น 8% เมื่อเทียบจากไตรมาสก่อน แต่ลดลง 30% เมื่อเทียบจากปีก่อน และแนวโน้มกำไรเติบโตต่อเนื่องในครึ่งปีหลัง
ทั้งนี้ประเมินกำไรปี 2563 ที่ 3,429 ล้านบาท เพิ่มขึ้น 16% เมื่อเทียบจากปีก่อน จากการเติบโตของกลุ่ม Data center, Telecom infrastructure รับวิถี new normal บวกกับกลุ่มธุรกิจรถยนต์เริ่มกลับมาหลังมาตรการกระตุ้นการซื้อ EV car ในยุโรป ซึ่งเป็นลูกค้าโดยตรงของ DELTA